Mitt lille land (konsert)

«Mitt lille land» var en minnekonsert for ofrene for terrorangrepene i Norge 2011 som ble arrangert av NRK i Oslo domkirke lørdag 30. juli 2011 fra klokken 16.00. Konserten har navn etter sangen «Mitt lille land» av Ole Paus. Konserten ble sendt direkte i NRK P1 og i opptak i NRK1 fra 19.40. Den ble også vist på storskjerm på Youngstorget.

Konserten ble også sendt i fjernsynet i andre land, blant annet av Yle i Finland og SVT 2 og SVT Play i Sverige.

Programleder var Hilde Hummelvoll.

Program
Maria Mena («Mitt lille land» av Ole Paus)
Ole Paus («Kom hjem»)
Kringkastingsorkestret («Nimrod» fra Enigmavariasjonene av Edward Elgar)
Karpe Diem («Byduer i dur» og «Tusen tegninger»)
Åge Aleksandersen  («Dekksgutten»)
Kurt Nilsen og Helene Bøksle («Gje meg handa di, ven» av Sondre Bratland)
Domorganist Kåre Nordstoga med Kringkastingsorkestret (Poco adagio fra Symfoni nr. 3 – Orgelsymfonien av Camille Saint-Saëns)
Bjørn Eidsvåg («Evig hvile» og «Eg ser»)
Haddy Njie («Vår herres klinkekule» av Erik Bye)
Sigvart Dagsland («Kan eg gjørr noge med det» av Gunnar Roalkvam, og «Alt eg såg»)
Kringkastingsorkestret («Adagio for Strings» av Samuel Barber)
Ingebjørg Bratland («Til ungdommen» av Nordahl Grieg)
Åge Aleksandersen («Lys og varme»)

Referanser

Eksterne lenker
 Konserten på NRK.no

Konserter
Terrorangrepene i Norge 2011
Musikk i 2011